בימת הנוער סטודיו למשחק לילדים ונוער בכפר סבא והוד השרון

בימת הנוער הוא סטודיו למשחק לילדים ונוער בהנהלת טוביה גלבר.

היסטוריה והווה

בימת הנוער הוקמה על ידי השחקן טוביה גלבר (שחקן תיאטרון וקולנוע) ואשתו ירדנה גלבר (פסיכודרמיסטית ומומחית לעבודה קולית) בשנת 2000 בעיר כפר סבא בתמיכתה ועידודה של אילנה ברנע אשת התרבות.
לבימת הנוער שני סניפים בעיר כפר סבא, הסטודיו הוותיק במרכז העיר סמוך לרכבת סוקולוב בעיר והסטודיו החדש שנפתח בשנת 2015 בקניון כפר סבא הירוקה הסמוך לצומת רעננה צפון. בבימת הנוער מתחילים ילדים ונערים בפעילות מגיל 4 ועד לגיל 18 המחולקים על פי שכבות גיל, הפעילות מתנהלת בשעות אחר הצהריים במתכונת של חוג תיאטרון דרמה, התלמידים מגיעים מכל אזור השרון, כפר סבא, הוד השרון, כוכב יאיר, רעננה, נתניה, ומכל מושבי האזור. לכל קבוצה ישנו במאי מלווה לאורך השנה ובנוסף מקבלים התלמידים סדנאות העשרה, בסוף כל שנה מעלה כל קבוצה הפקה כאשר הקבוצות הצעירות עולות בסטודיו עצמו והבוגרות בהיכל התרבות בכפר סבא. "בימת הנוער" מפעילה ארבע קבוצות ייצוגיות: "הלהקה הצעירה" ו"הלהקה הבוגרת" "העתודה" ו"הלהקה האזורית", אשר לוקחות חלק בפסטיבלים שונים ברחבי ישראל.
בבימת הנוער מלמדים מורים למשחק, העובדים עם ילדים ובני נוער, האומנים המלמדים בבימת הנוער פעילים כל אחד בתחומו: משחק, אימפרוביזציה, פיתוח קול, תיאטרון תנועה, דיקציה, ליצנות, ג'אגלינג, פנטומימה, מסכות, בובות וחפצים ועוד. בנוסף יוצאים התלמידים לצפות בהצגות בתאטראות הרפרטוארים וכן בפסטיבל תיאטרון קצר והצגות פרינג' אשר נבחרות בקפידה על ידי תלמידי הפורום של בימת הנוער (מהשכבה הצעירה והבוגרת). בנוסף מתקיימות פעילויות כמו "ערב מונולוגים" השנתי, סיורים מאחורי הקלעים בהבימה והקאמרי, כיתות אמן עם אמנים מהשורה הראשונה (אלי פיניש, איתי טיראן, גורי אלפי, דרור קרן, יובל סמו, דביר בנדק, רמי הויברגר ועוד) אשר באים ומספרים על דרכם המקצועית ומעבירים תרגילי משחק, משחק מול מצלמה, עבודה על טקסט ועבודה על דמות.
בבימת הנוער מועלות כל שנה מעל ל-20 הפקות שונות בחלקם מקוריות בהצגות בכורה ובחלקם מתוך המחזאות הקלאסית הישראלית והעולמית וכן מחזות זמר.
מבין המחזות שהועלו ניתן לציין את "בגדי המלך החדשים" בבימויו של ג'וש שגיא, "טירונות בנות" בבימויו של יגאל זקס, "הנחשול" בבימויו של רונן סדיס, "גברת לו בעלך מת" בבימויו של מאיר אשרף ובביצוע הלהקה הבוגרת, "הצגת ילדים" בבימוי גור קורן ובביצוע הלהקה הבוגרת, "חלום ליל קיץ" בבימויו של שלומי גולן, "מגדלור" בבימוי איילת מנסיני ובביצוע הלהקה הצעירה, "הילד חולם" מאת חנוך לוין בבימוי של מאיר אשרף ובביצוע הלהקה הבוגרת, "הם יורים גם בסוסים" בבימוי טוביה גלבר, "המופרעת" על פי הסרט "נערה בהפרעה" ובבימויו של יגאל זקס, "פוגי בטורטיה" על פי שירי להקת כוורת ובבימויו של יובל ברגר בביצוע הלהקה הצעירה ו"הצגת ילדים" בבימויו של גור קורן ובהשתתפות שחקני הלהקה הבוגרת של הסטודיו.
בימת הנוער כפר סבא לקחה חלק בפסטיבלים רבים ברחבי הארץ, בפסטיבל עכו לקחה בימת הנוער חלק עם 3 הצגות רחוב : "מומו" על פי סיפורו של מיכאל אנדה ובבימויו של שלומי גולן וטליה ספרא, "תלויים" מחזה מקורי מאת רונן סדיס ובבימויו, "לחיי המתים" מאת חנוך לוין בבימויה של יערה פרח, בסוכות 2013 בימת הנוער לקחה חלק בפסטיבל עכו עם להקת התיאטרון הצעירה של הסטודיו עם ההצגה "מגדלור" בבימויו של אילת מנסיני. בימת הנוער לקחה בימת הנוער חלק בהצגה ״המבול״ שעלתה בפסטיבל עכו בשנת 2016, בבימויו של ניר ארז ובהשתתפות אנסמבל של שחקני בימת הנוער, כמו כן בימת הנוער לקחה חלק בפסטיבל בת ים לנוער ובשנת 2017 השתתפה בפסטיבל הרחוב בבת ים הבינלאומי עם המופע "הברוכים הבאים" בבימויו של גיל בכר
בשנת 2019 בימת הנוער לקחה חלק בפסטיבל ישראל בירושלים כקבוצת הנוער היחידה שלקחה חלק בפסטיבל. היה זה עם המופע "I still have a dream" בבימויה של עלית קרייז, בהשתתפות קבוצת העתודה של בימת הנוער.